Միանիշի պատմությունը

Միանիշի պատմությունը (), խորհրդային նկարված մուլտֆիլմ, որն ստեղծվել է գեղարվեստական մուլտիպլիկացիայի «Կիևնաուչֆիլմ» ստուդիայում, ռեժիսոր Յուրի Սկիրդայի կողմից, 1975 թվականին։

Մտնում է «Կիևնյան ստուդիայի լավագույն» հավաքածուի 4–րդ թողարկման մեջ։ «Tlum.Ru» պորտալը մուլտֆիլմը ներառել է ուսման համար մոտիվացնող մուլտֆիլմերի ցանկում։ «Time Out» ընկերությունը մուլտֆիլմը նույն շարքում է դնում «Չսովորած դասերի երկրում» մուլտֆիլմի հետ։

Դ․ Վաշենկոն մուլտֆիլմը մեջբերում է որպես խորհրդային մուլտիպլիկացիայում բառախաղերի օգտագործման օրինակ․ «Դու անուղղելի ծույլիկ ես, այդ պատճառով ես անուղղելի միանիշ եմ»։

Սյուժե 
Դպրոցական Բարաբանովը վատ էր սովորում անգելերնը և չգիտեր անգամ այբուբենը, այդ պատճառով նա մեկ է ստանում օրագրում։ Դասերից հետո Բարաբանովը որոշում է մաքրել գնահատականը, բայց ջնջվելու փոխարեն մեկը դուրս է գալիս օրագրից և սկսում է նեղացնել Բարաբանովին։ Այդ ժամանակ նա կապում է նրան նստարանի ոտքից և գնում է ֆուտբոլ խաղալու։ Բայց միանիշը կապը քանդում է և սկսում է նրան խանգարել։ Այդ ժամանակ Բարաբանովը միանիշը հեռու է նետում, բայց թռչելու փոխարեն միանիշը վերադառնում է նրա մոտ։ Բարաբանովը շատ անգամներ փախչում է այն վայրերից, որտեղ միանիշը բերում է նրան։ Չնայած դրան, միանիշն ավելի արագ էր նրանից։ Ի վերջո նրա համբերությունը սպառվում է, և նորից հասնելով Բարաբանովին, նա տղային պարանով կապում է աթոռից և ասում․ «Ինձնից հնարավոր չէ փախչել։ Ինձ կարելի է միայն ուղղել։ Իսկ դրա համար պետք է դասերը սովորել։ Իսկ դու անուղղելի ծույլ ես, դրա համար էլ ես հավերժ անուղղելի միանիշ եմ», և գոհ քնում է։ Բարաբանովը լացում է, բայց հետո նա իրեն հարց է տալիս․ արդյո՞ք դա իրականում այդպես է։ Նա պոկում է պարանը, պայուսակից վերցնում է անգլերենի գիրքը և սկսում է սովորել անգլերենի այբուբենը։ Իսկ հետո Բարաբանովը սկսում է արտաբերել անգլերենի այբուբենի տառերը։ Միանիշը դրանից իրեն վատ է զգում, իսկ երբ Բարաբանովն արտաբերում է վերջին՝ «Z» տառը, միանիշը բարեհաջող պայթում է։

Նկարահանող խումբ 
 Հեղինակ՝ Մ․ Ռիբալկո
 Բեմադրող նկարիչ՝ Յուրի Սկիրդա
 Կոմպոզիտոր՝ Լեոնիդ Վերբիցկի
 Օպերատոր՝ Անատոլի Գավրիլով
 Հնչյունային օպերատոր՝ Իրինա Չեֆրանովա
 Խմբագիր՝ Վլադիմիր Գայդայ
 Մուլտիպլիկատորներ՝ Յուրի Մեշերյակով, Նինա Չուրիլովա, Միխայիլ Տիտով, Ալեքսանդր Վիկեն, Ն․ Բոնդար, Վ․ Եմելյանովա, Նատալյա Մարչենկովա
 Օգնականներ՝ Ա․ Տիշենկո, Յունա Սկրեբնիցկայա, Ա․ Սավչուկ, Ա․ Իբադուլաև
 Դերասաններ՝ Լյուդմիլա Իգնատենկո, Լինա Բուդնիկ
 Նկարահանող խմբի տնօրեն՝ Իվան Մազեպա

Վերաթողարկում 
 Մուլտֆիլմը DVD ձևաչափով վերաթողարկվել է մուլտֆիլմերի «Կապիտոշկա» հավաքածուում։

Ծանոթագրություններ

Արտաքին հղումներ 
 
 

«Կիևնաուչֆիլմ» ստուդիայի մուլտֆիլմեր
1975 մուլտֆիլմեր